Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18660

b) a biztonsági terület mentén — megegyezik a végső megközelítési és felszállási terület középvonalának magasságával az adott ponttal szemben. Megjegyzés : A b) alpont eredményeképpen a biztonsági terület mentén elhelyezkedő átmeneti felület ívelt lesz abban az esetben, ha a végső megközelítési és felszállási terület profilja is ívelt, illetve sík lesz, ha a FATO profilja sík egyenes. Az átmeneti felület és a belső vízszintes felület metszése, vagy ha ilyen nem jelöltek ki, a felső él a fentiek szerint a végső megközelítési és felszállási terület profiljának megfelelően ugyancsak ívelt vagy sík lesz. 4.1.8 Az átmeneti felület lejtését a FATO középvonalához viszonyított megfelelő függőleges síkban mérjék. Belső vízszintes felület Megjegyzés: A belső vízszintes felület célja a biztonságos látás utáni forgószárnyas légi-jármű üzemeltetés lehetővé tétele. 4.1.9 Leírás A végső megközelítési és felszállási terület és környéke felett vízszintes síkban elhelyezkedő kör alakú felület. Megjegyzés : Lásd a 4-1. ábrát. 2007/70/II. szám 4.1.10 Jellemzők A belső vízszintes felület sugarát a végső megközelítési és felszállási terület középpontjától mérjék. 4.1.11 A belső vízszintes felület magasságát az erre a célra kijelölt magassági pont felett (azaz ahhoz viszonyítva) mérjék. Megjegyzés: A magassági adatok meghatározásával kapcsolatos útmutatás a Helikopter Repülőtér Kézikönyvben található. Kúpos felület 4.1.12 Leírás A belső vízszintes felület peremétől vagy ha ilyet nem jelöltek ki, az átmeneti felület külső határától felfelé és kifelé terjedő lejtős felület Megjegyzés : Lásd a 4-1. ábrát. 4.1.13 Jellemzők A kúpos felület határai a következők:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes